Хуан Рамон Хименес
Есенно свечеряване

Превод от испански: Стоян Бакърджиев, —

chitanka.info

В самотния, студен и тъмен час

на пладнето, внезапно ми се стори,

че кеят ме отнесе

до оня златен залез — кеят,

тъй мъничък, уви, и тъй подобен на играчка.

И аз, играчка тъмна и печална,

мечтая, възрастно дете,

— във новата игра, която преди час

помислих за последната реалност на човек,

който със смях си спомня многото играчки

от детството и книжните си лодки, —

играчка тъмна и печална, аз мечтая

за някакви възвишени неща,

които имат за играчки

морето и земята, и звездите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.